Ef þessi mynd verður ekki að minnsta kosti valin til Óskarsverðlauna fyrir bestu erlendu myndina ætla ég að hætta að vakna á næturnar við að horfa á viðburðinn. Friðrik Þór Friðriksson hefur sannað að peningar eru ekki lykillinn að gerð góðrar kvikmyndar heldur frumleiki. Úr köldu landi kemur hlý en umhugsunarverð mynd um geðsjúkan mann og baráttu hans við geðveikan heim. Eftir svona innsýn spyr maður sig hvort maðurinn sé brjálaður eða ekki heimurinn sem hann lifir í.